**Zmluva o dielo**

**geologické práce**

*Uzatvorená podľa ustanovení § 536 a nasl. zák. č. 513/1991 Zb. Obchodný zákonník v znení neskorších prepisov ,*

zmluvné strany:

**GEO, spol. s r. o.**

Tehelná 48, 949 01 Nitra

IČO: 31432727

DIČ: 2020409413 ,IČ DPH: SK 2020409413

zapísaný v OR OS Nitra , oddiel: sro, vložka č. 3283/N.

zastúpený :RNDr, Ján Laurenčík , konateľ

/ ďalej ako „ zhotoviteľ “/

a

**NOVOVITAL, príspevková organizácia Mesta Nové Zámky**

Hlavné Námestie 7, 940 35 Nové Zámky

IČO: 34014721

DIČ: 2020143191, IČ DPH: SK 2020143191

zapísaný v OR OS Nitra , oddiel: po, vložka č. 10058/N

zastúpený : Ing. Ľudovít Lebó

/ ďalej ako „objednávateľ “ /

**I.**

**Predmet zmluvy**

1. Podkladom na uzatvorenie zmluvy o dielo je ponuka zhotoviteľa predložená objednávateľovi v rámci verejného obstarávania podľa §117 zákona č. 343/2015 Z. z o verejnom obstarávaní.
2. Zhotoviteľ sa zaväzuje, že za podmienok v tejto zmluve dohodnutých vykoná pre objednávateľa geologické práce v zmysle predloženej cenovej ponuky , ktorá je prílohou tejto zmluvy a obsahuje podrobný rozpis prác . Miestom realizácie je  areál Termálneho kúpaliska E. Tatárika,
3. Dielo bude pozostávať z nasledujúcich časti, ktoré sú zahrnuté v cene za dielo a to:
4. Geologické práce pre dva vrty- studená voda,
5. Geologické práce pre geotermálny vrt

II.

**Práva a povinnosti zmluvných strán**

1. Objednávateľ je povinný oboznámiť zhotoviteľa s požiadavkami a informáciami potrebnými na zhotovenie diela.
2. Objednávateľ sa v zmysle § 537 Obchodného zákonníka zaväzuje prevziať ukončené dielo v dohodnutom termíne a rozsahu plnenia a zaplatiť zaň cenu dohodnutú podľa čl. III. tejto zmluvy o dielo, ak dielo zodpovedá zmluvne dohodnutým špecifikáciám.

**III.**

**Cena** **a platobné podmienky**

1. Cena za dielo, uvedené v čl. I  tejto zmluvy je dohodnutá vo výške 28 457€ bez DPH ( slovom dvadsaťosemtisícštyristopäťdesiatsedem eur).
2. V uvedenej cene nie je zahrnutá DPH, ktorá bude účtovaná k cene diela v zmysle platných právnych predpisov.
3. Cena za dielo bude objednávateľovi fakturovaná bezprostredne po odovzdaní diela.

**IV.**

**Termíny plnenia**

1. Zhotoviteľ sa zaväzuje odovzdať predmet diela tak, ako je určený v článku I. tejto zmluvy o dielo do 30.11.2018.
2. Predmet zmluvy sa považuje za dodaný jeho riadnym vypracovaním a odovzdaním objednávateľovi. Odovzdaním sa rozumie doručenie výsledkov práce do sídla objednávateľa s potvrdením o prevzatí

**V.**

**Zmluvné pokuty**

1) V prípade, ak zhotoviteľ nedodrží dohodnutý termín plnenia podľa článku III. tejto zmluvy o dielo je povinný zaplatiť objednávateľovi zmluvnú pokutu vo výške 0,05 % z pevnej ceny za dielo za každý deň omeškania.

**VI.**

**Spolupráca objednávateľa**

1) Objednávateľ sa zaväzuje odovzdať zhotoviteľovi potrebné informácie a podklady včas, v rozsahu a v termínoch dohodnutých v tejto zmluve, prípadne na rokovaniach so zhotoviteľom.

**VII.**

**Ostatné dojednania**

1) Zhotoviteľ potvrdzuje, že sa v plnom rozsahu oboznámil s povahou diela, že sú mu známe všetky technické, kvalitatívne a iné podmienky nevyhnutné k realizácii diela a že disponuje takými odbornými znalosťami, ktoré sú k zhotoveniu diela nevyhnutné.

2) Zhotoviteľ je zodpovedný za vady a nedostatky, ktoré dielo vykazuje v čase jeho odovzdania. Za vady diela, na ktoré sa vzťahuje záruka, zodpovedá zhotoviteľ objednávateľovi v rozsahu tejto záruky.

3) Zhotoviteľ vyhlasuje, že bude pri plnení predmetu tejto zmluvy postupovať s odbornou starostlivosťou. Zaväzuje sa dodržiavať všeobecne záväzné predpisy, technické normy a podmienky tejto zmluvy. Zhotoviteľ sa bude riadiť východiskovými podkladmi objednávateľa, pokynmi objednávateľa, zápismi a dohodami oprávnených pracovníkov zmluvných strán.

4) Zhotoviteľ vyhlasuje, že má oprávnenie vykonávať činnosť v rozsahu predmetu diela a že bude všetky práce vykonávať s celkovou odbornou starostlivosťou a ich uskutočňovanie bude zabezpečovať pracovníkmi so zodpovedajúcou kvalifikáciou.

5) Objednávateľ sa zaväzuje uplatniť reklamáciu vád diela u zhotoviteľa písomne a to bezodkladne po ich zistení.

**VIII.**

**Záruka a zodpovednosť za vady**

1. Zhotoviteľ zodpovedá za to, že predmet tejto zmluvy bude zhotovený podľa podmienok tejto zmluvy.
2. Zhotoviteľ zodpovedá za vady, ktoré má delo v čase jej odovzdania objednávateľovi. Za vady vzniknuté po odovzdaní zodpovedá iba vtedy, ak boli spôsobené porušením jeho povinností a nedodržaním platných noriem. V prípade zistenia vady diela dojednaného touto zmluvou po jeho odovzdaní, má zhotoviteľ povinnosť bezplatne vady odstrániť.
3. Zhotoviteľ sa zaväzuje tieto vady odstrániť do 10 pracovných dní od uplatnenia oprávnenej reklamácie objednávateľom.
4. Nároky objednávateľa z riadne reklamovanej vady sa riadia ustanovením § 564 Obchodného zákonníka.

**IX.**

**Záverečné ustanovenia**

1. Akékoľvek zmeny tejto zmluvy vyžadujú formu písomného dodatku podpísaného oboma zmluvnými stranami.
2. Neoddeliteľnou súčasťou zmluvy je Príloha č. 1 - špecifikácia ceny v rámci cenovej ponuky.

3) Práva a povinnosti zmluvných strán touto zmluvou výslovne neupravené, sa riadia príslušnými ustanoveniami zákona č. 513/1991 Zb. Obchodného zákonníka a ostatných právnych predpisov platných na území Slovenskej republiky.

4) Zmluvné strany sa zaväzujú urovnať všetky spory vzniknuté v súvislosti s touto zmluvou predovšetkým dohodou.

5) Ak by niektoré ustanovenie tejto zmluvy bolo alebo sa stalo neplatným, nebudú tým dotknuté ostatné ustanovenia tejto zmluvy. Zmluvné strany sú povinné bezodkladne neplatné ustanovenie nahradiť novým, zodpovedajúcim hospodárskemu účelu tejto zmluvy, ktorý zmluvné strany sledovali v čase jej podpisu.

6) Táto zmluva nadobúda platnosť dňom podpisu obomi zmluvnými stranami a účinnosť dňom nasledujúcim po dni jej zverejnenia na webovom sídle kupujúceho.

7) Táto zmluva bola vyhotovená v štyroch exemplároch s platnosťou originálu, pričom každá zo zmluvných strán obdrží dve vyhotovenia.

8) Zmluvné strany vyhlasujú, že si túto zmluvu prečítali a že táto, tak ako bola vyhotovená, zodpovedá ich skutočnej vôli, ktorú si vzájomne vážne, zrozumiteľne a úplne slobodne prejavili, na dôkaz čoho pripájajú podpisy svojich štatutárnych orgánov.

V Nových Zámkoch , dňa 02.01.2018

Objednávateľ- **NOVOVITAL** Zhotoviteľ – **GEO, spol s r.o.**